Shkëlqimi dhe Rënia e Amy Winehouse
Dokumentar kushtuar jetës së këngëtares së talentuar e cila vdiq në vitim 2011, në moshën 27 vjeçare
Në filmin dokumentar “Amy”, producenti Asif Kapadia sjell një kronikë të ngjitjes dhe rënies së këngëtares Amy Winehouse, një yll i muzikës xhaz. Duke shfrytëzuar video amatore të regjistruara nga miq dhe producentë të Amy-t, materiale nga koncerte, intervista në publik dhe seanca regjistrimi, regjizori ka krijuar një portret magjepsës të këngëtares së talentuar. Në këtë video të regjistruar në shtëpinë e saj, 14-vjeçarja Amy Winehouse shihet se zotëronte një zë të pjekur, me shumë nuanca, por që i buronte ëmbël, si mjaltë. Dokumentari i Asif Kapadias tregon se këngëtarja nuk e kishte imagjinuar kurrë se sa të famshme do ta bënte zëri i saj. Producenti ringjall ditët e para të famës së Amy Winehous-it si një muzikante e re dhe I përcjell shikuesit botën emocionale me ulje-ngritje të këngëtares, deri në fund të jetës së saj, në vitin 2011, kur ajo vdiq nga mbidoza e alkoholit. Ajo ishte vetëm 27 vjeç. Regjizori Kapadia nuk synon të bëjë analizën e triumfit dhe rënies së këngëtares, por e le atë ta tregojë vetë historinë e saj,. Përmes vidoeve personale pafund, që ajo ka me miq dhe familjarë, ai sjell fjalët dhe mendimet e vetë Amy-t. Filmi po ashtu na çon nëpër karrierën muzikore, në lulëzim. Ajo na tërheq me karizmën e saj. Demonët vetjakë që e ndjekin kudo, nuk mundet ta zbehin zërin e saj fenomanal dhe praninë e vërtetë në skenë dhe jashtë saj. Dashuria e saj për Blake-in, bashkëshorti dhe partneri i saj në drogë, shplekset bashkë me degradimin e saj emocional dhe fizik. Në dokumentar portretizohet babai i saj, Mitchell Winehouse, si një njeri oportunist që nuk e pranon dot faktin se vajza e tij është dhënë pas drogës, një kërcënim për jetën e saj. Ai e kritikon filmin si të njëanshëm. Por mbi cilindo tjetër, dokumentari bën shkaktar për rënien e Winehouse-it, admiruesit e saj, të cilët ranë kaq keq në dashuri me të, saqë donin të zotëronin një pjesë të saj. Paparacit e ndiqnin atë kudo. Mungesa e privacisë dhe e hapësirës për vetveten ishin me kosto për artisten e brishtë dhe delikate. Dokumentari “Amy” i kënaq admiruseit e saj me praninë e artistes së dashur për ta, por gradualisht shkakton një ndjesi ankthi, ndërsa jep kronikën e rënimit të saj emocional dhe fizik. Filmi thekson ironinë tragjike se vetë Winehouse nuk e përballonte dot talentin e saj të jashtëzakonshëm. Filmi është po ashtu një kritikë e ashpër ndaj kulturës popullore dhe fiksimit të tabloidëve që shkatërrojnë pikërisht ata që duan më shumë.